Ribe Stifts Adresseaviser, 1842-11-30
Udenlandske Efterretninger. England. Efterretningen om den mellem England og China sluttede Fredstraktat har stadfæstet sig. Ade Begivenheder, der nærmest bevirkede dette for Englænderne saa hæderlige og heldige Udfald af denne Krig hidsættes følgende. Efter en kort Kanonade bemægtigede Englænderne sig de Værker, som forsvarede Floden ved hvilken Nanking ligger. D. 20. Julii ankrede Skibene for Tschin=Kiangefu, der behersker Jndløbet til den store Kanal, og næste Morgen, landede Tropperne. En Brigade blev sendt mod den fjendtlige Leir, hvor 1500–3000 Chinesere befandt sig, en anden Division fik Ordre til at afskjære Fjenden fra Staden og en tredie skulde bestige deres nordlige Muur. Efter at Chineserne havde givet en Ladning flygtede de over Hals og Hoved ud af Leiren; Staden blev derimod mandigen forsvaret af Tatarerne, der flere Timer med fortvivlet Tapperhed modsatte sig de tre forenede Brigaders Angreb. Endelig bleve Englænderne endnu for Nattens Frembrud Herrer af Staden, der ligesom Amoy var stærk befæstet, og hvis Garnison bestod af 3000 Md., hvoraf omtrent 1000 Md. og 40 Mandariner vare blevne dræbte og saarede. Da den tatariske General saae, at Alt var tabt, trak han sig tilbage til sit Huus, lod sin Tjener stikke det i Brand og fandt, siddende paa en Stol, Døden i Luerne. Englændernes Tab var forholdsmæssig stort, 3 Land- og 1 Marine-Officeer bleve dræbte, 9 Land- og 2 Marine Officerer saarede og 154 Gemene bleve dræbte og saarede. Efter at have lagt en stærk Besætning i Tschin-Kiang-fu, rykkede Flaaden mod Nanking, 40 engl. Mile derfra, hvor den ankom d. 6. Aug. og beredte sig til Angreb. En stærk Stridsmagt havde taget Stilling vestlig for Staden og Operationerne skulde begynde, da den engelske Gesandt modtog et Brev, hvori han anmodedes om en Vaabenstilstand, idet 3 Kommissærer fra Keiseren vare underveis. Angrebet blev opsat; men først d. 15. Aug. ankom Kommissærerne. Efter mange Discussioner blev Traktaten endelig undertegnet d. 29. Aug. Efter at 6 Mill. Doll. ere betalte skulle Englænderne forlade Nanking og den store Kanal. Under den hele Forhandling blev aldeles Jntet talt om Opium, idet SiPottinger ikke vilde indlade sig paa dette Spørgsmaal. Traktaten blev sendt til Keiserens Ratifikation og ventedes tilbage inden 10 Dage. - Efterretningerne fra Afganistan lyde ikke mindre glædelige og hæderlige for Englænderne. D. 30. Aug. vand General Nott over Schemseddin Chan en glimrende Træfning i Nærheden af Gisni, hvorved han havde 104 Saarede og Dræbte. D. 5. Sept. ankom han til Gisni, og efter at have stormet de omliggende Høje skulde Citadellet angribes; men det blev forladt af Fjenden og Gisni var i Notts Hænder. Stadens Forsvarsværker bleve derefter sløifede. D. 8. Sept. indtog General Pollock Oschegdellet, hvorved General Sale blev saaret. J Tisin Dalen stødte han paa en Hær paa 16,000 Md., der blev anført af Albar Chan selv. Efter en fortvivlet Kamp, der kostede Englænderne 32 Døde og 130 Saarede, lede Afganerne et fuldstændigt Nederlag. Albar Chan flygtede til Bamian. D. 16. drog General Pollock ind i Kabul og opplantede det brittiske Flag. Fangerne, en Mad. Trenor med 8 Børn, Kapt. Anderson med Kone og 3 Børn, Kapt. Troup og Dr. Campbell, bleve udleverede; de øvrige formodede man vare i Bamian, hvorhen Sir R. Shakspeare var afgaaet med 700 Kisilbascher. General Nott var d. 16. ankommen til Kabul og Tilbagemarschen til Jndien vilde ufortøvet finde Sted.